Марина Цветаева
Пред мойта къща две дървета…

Превод от руски: Иван Николов, —

chitanka.info

Пред мойта къща две дървета

едно към друго се протягат.

Дървета стари. Стара къща.

А аз съм млада, инак няма

да жаля чуждите дървета.

По-ниското ръце издига

като жена, с последни сили,

жестоко е дори да гледаш

как търси другото, което

по-силно е и по-голямо,

а може би и по-нещастно.

Дървета в залеза — под струи

на дъжд, под зимни снегопади –

протягат се: едно към друго,

по стар закон: едно към друго,

могъщ закон: едно към друго.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.